hippocrates-et-corpus-hippocraticum.de-ulceribus 1
ἕλκεα ξύμπαντα οὐ χρὴ τέγγειν , πλὴν οἴνῳ , ἢν μὴ ἐν ἄρθρῳ ἔῃ τὸ ἕλκος τὸ γὰρ ξηρὸν τοῦ ὑγιέος ἐγγυτέρω ἐστὶ , καὶ τὸ ὑγρὸν τοῦ μὴ ὑγιέος · τὸ γὰρ ἕλκος ὑγρόν ἐστι , τὸ δὲ ὑγιὲς ξηρόν . Ἀνεπίδετον δὲ εᾷν ἄμεινόν ἐστιν , ὅ τι γε μὴ καταπλάσσεται · οὐδὲ καταπλάσσειν ἐνδεχόμενόν ἐστιν ἔνια τῶν ἑλκέων , μᾶλλον δὲ τὰ νεότρωτα τῶν παλαιοτέρων , καὶ τὰ ἐν τοῖσιν ἄρθροισιν . Ὀλιγοσιτέειν τε ὡς μάλιστα καὶ ὕδωρ ξυμφέρει πᾶσι τοῖσιν ἕλκεσι , μᾶλλον δὲ τοῖσι νεοτρώτοισι τῶν παλαιοτέρων , καὶ ὅ τι ἄλλο φλεγμαίνει ἕλκος ἢ μέλλει , καὶ ὅ τι σφακελίσαι κίνδυνος , καὶ τοῖσιν ἕλκεσι καὶ φλέγμασι τοῖσιν ἐν τοῖσιν ἄρθροισι , καὶ ὅκου σπασμοὺς κίνδυνος ἐπιγενέσθαι , καὶ τοῖσιν ἐν κοιλίῃ τρώμασι , παντῶν δὲ μάλιστα τοῖσιν ἐν κεφαλῇ καὶ μηρῷ κατεαγεῖσι , καὶ ἄλλῳ ᾧ κάτηξις ἂν γένηται , Ἑστάναι δʼ ἕλκεσι ἥκιστα ξυμφέρει , καὶ ἄλλως ἢν ἐν τῷ σκέλεϊ ἔχῃ τὸ ἕλκος , οὐδὲ καθῆσθαι οὐδὲ πορεύεσθαι · ἀλλʼ ἡσυχίη καὶ ἀτρεμίη ξυμφέρει μάλιστα . τὰ δὲ νεότρωτα ἕλκεα πάντα ἥκιστα ἂν φλεγμήναιεν αὐτά τε καὶ τὰ περιέχοντα , εἴ τις διαπυΐσκοι ὡς τάχιστα , καὶ τὸ πῦον μὴ ἀπολαμβανόμενον ἀπὸ τοῦ ἕλκεος τοῦ στόματος ἴσχοιτὸ , ἢ εἴ τις ἀποτρέποι ὅκως μηδὲ μελλήσει διαπυῆσαι πλὴν τοῦ ἀναγκαίου πύου ὀλιγίστου , ἀλλὰ ξηρὸν εἶναι ὡς μάλιστα φαρμάκῳ μὴ περισκελέϊ . πυρῶδες γὰρ γίνεται , ἐπὴν φρίκη ἐγγένηται καὶ σφυγμός · φλεγμαίνει γὰρ τὰ ἕλκεα τότε , ὁκόταν διαπυῆοαι μέλλῃ · διαπυεῖ δὲ , ἀλλοιουμένου τοῦ αἵματος καὶ θερμανθέντος , ἕως σαπὲν πῦον γένηται . τῶν τοιούτων ἑλκέων , ὅταν δοκέῃ δεῖσθαι καταπλάσιος , οὐ χρὴ αὐτὸ τὸ ἕλκος καταπλάσσειν , ἀλλὰ τὰ περιέχοντα , ὅκως τὸ πῦον ἀποχωρέῃ , καὶ τὰ σκληρυνόμενα μαλαχθῇ . τῶν δὲ ἑλκέων , ὅπερ μὲν ἂν ὀξέϊ βέλεϊ διατμηθῇ ἢ διακοπῇ , ἐνδέχεται ἔναιμον φάρμακον καὶ τὸ κωλῦον διαπυεῖν ἀναξηραῖνόν τι . ἥ τις δʼ ὑπὸ τοῦ βέλεος ἐφλάσθη καὶ ἐκόπη σὰρξ , ταύτην δὲ ἰητρεύειν , ὅκως διάπυος ὡς τάχιστα γένηται · ἧσσόν τε γὰρ φλεγμαίνει · καὶ ἀνάγκη τὰς σάρκας τὰς φλασθείσας καὶ κοπείσας σαπείσας καὶ πῦον γενομένας ἐκτακῆναι , ἔπειτα βλαστάνειν νέας σάρκας .
Lemmas: ἕλκος σύμπας οὐ χρή τέγγω , πλήν οἶνος , ἐάν μή ἐν ἄρθρον εἰμί ὁ ἕλκος ὁ γάρ ξηρός ὁ ὑγιής ἐγγύς εἰμί , καί ὁ ὑγρός ὁ μή ὑγιής · ὁ γάρ ἕλκος ὑγρός εἰμί , ὁ δέ ὑγιής ξηρός . ἀνεπίδετος δέ ἐάω ἀγαθός εἰμί , ὅς τις γε μή καταπλάσσω · οὐδέ καταπλήσσω ἐνδέχομαι εἰμί ἔνιοι ὁ ἕλκος , μάλα δέ ὁ νεότρωτος ὁ παλαιός , καί ὁ ἐν ὁ ἄρθρον . ὀλιγοσιτέω τε ὡς μάλα καί ὕδωρ συμφέρω πᾶς ὁ ἕλκος , μάλα δέ ὁ νεότρωτος ὁ παλαιός , καί ὅς τις ἄλλος φλεγμαίνω ἕλκος ἤ μέλλω , καί ὅς τις σφακελίζω κίνδυνος , καί ὁ ἕλκος καί φλέγμα ὁ ἐν ὁ ἄρθρον , καί ὅπου σπασμός κίνδυνος ἐπιγίγνομαι , καί ὁ ἐν κοιλία τραῦμα , παντῶν δέ μάλα ὁ ἐν κεφαλή καί μηρός κατάγνυμι , καί ἄλλος ὅς κάτηξις ἄν γίγνομαι , ἵστημι δέ ἕλκος ἦκα συμφέρω , καί ἄλλος ἐάν ἐν ὁ σκέλος ἔχω ὁ ἕλκος , οὐδέ κάθημαι οὐδέ πορεύω · ἀλλά ἡσυχία καί ἀτρεμία συμφέρω μάλα . ὁ δέ νεότρωτος ἕλκος πᾶς ἦκα ἄν φλεγμαίνω αὐτός τε καί ὁ περιέχω , εἰ τις διαπυΐσκω ὡς ταχύς , καί ὁ πυός μή ἀπολαμβάνω ἀπό ὁ ἕλκος ὁ στόμα ἴσχω , ἤ εἰ τις ἀποτρέπω ὅπως μηδέ μέλλω διαπυέω πλήν ὁ ἀναγκαῖος πύον ὀλίγιστος , ἀλλά ξηρός εἰμί ὡς μάλα φάρμακον μή περισκελής . πυρώδης γάρ γίγνομαι , ἐπήν φρίκη ἐγγίγνομαι καί σφυγμός · φλεγμαίνω γάρ ὁ ἕλκος τότε , ὁπόταν διαπυέω μέλλω · διαπυέω δέ , ἀλλοιόω ὁ αἷμα καί θερμαίνω , ἕως σήπω πυός γίγνομαι . ὁ τοιοῦτος ἕλκος , ὅταν δοκέω δέω κατάπλασις , οὐ χρή αὐτός ὁ ἕλκος καταπλήσσω , ἀλλά ὁ περιέχω , ὅπως ὁ πυός ἀποχωρέω , καί ὁ σκληρύνω μαλάσσω . ὁ δέ ἕλκος , ὅς μέν ἄν ὀξύς βέλος διατμέω ἤ διακόπτω , ἐνδέχομαι ἔναιμος φάρμακον καί ὁ κωλύω διαπυέω ἀναξηραίνω τις . ὁ τις δέ ὑπό ὁ βέλος φλάω καί κόπτω σάρξ , οὗτος δέ ἰατρεύω , ὅπως διάπυος ὡς ταχύς γίγνομαι · ἥσσων τε γάρ φλεγμαίνω · καί ἀνάγκη ὁ σάρξ ὁ φλάω καί κόπτω σήπω καί πυός γίγνομαι ἐκτήκω , ἔπειτα βλαστάνω νέος σάρξ .